ఏరి ఏరి కనుచూపుమేరలో …

కనిపించని కలువరి సిలువ సైనికులు

వెనుక తీసినారా… ముందుకు సాగలేకున్నారా …||2||

||ఏరి||

తన ఎదుట నిలువబెట్టవలెనని ప్రభువు

సిలువ మాను కొయ్యపై వేలాడిన దృశ్యము||2||

భరించిన కొరడా దెబ్బలు చిందించిన రక్తధారలు||2||

మరిచిపోయినారా ...చెరిగిపోయినాయా...||2||

||ఏరి||

ఆదిమ అపోస్తులు అనుసరించిన బోధనలు

ఆనాటి సంఘముకై హత్తులైన వారి అడుగులు||2||

అర్పించిన ప్రాణాలు సహించిన చిత్రహింసలు ||2||

మరిచిపోయినారా … చెరిగిపోయినాయా…||2||

||ఏరి||

ఆత్మల భారం తో సువార్తను ప్రకటించుచు

అలసిపోక దేవుని సేవలో నిలిచిన దైవ సేవకులు ||2||

నలిగిపోతున్న హృదయాలు కరిగిపోతున్న జీవితాలు||2||

మరిచిపోయినారా …చెరిగిపోయినాయా…||2||

||ఏరి||